એકવાર જ્યારે તમે સંકલ્પ લઈ લો છો અને પોતાના જીવનને ગંભીરતાપૂર્વક તદ્નુસાર ઢાળવા લાગો છો, ત્યારે તમારી પાસે અત્યાધિક શક્તિ આવી જાય છે. શક્તિના આંતરિક ભંડાર સ્વયંને પ્રગટ કરે છે. આ ભંડાર નિરંતર અસીમ અને અપ્રતિરોદ્ય છે, પરંતુ સાથોસાથ એ વાતની પણ પૂરેપૂરી સંભાવના છે કે એ જ અનુપાતમાં શક્તિશાળી વિરોધી શક્તિઓ પણ સાથોસાથ જાગૃત થશે. એ જાગૃત બની જાય છે. ત્યારે પોતાના દ્વારા લેવાયેલો સંકલ્પ તમારા પર હાવી અને અજ્ઞાત રૂપે વિરોધી શક્તિઓ પર ઘાતક આક્રમણ કરે છે. માટે, સંકલ્પ દ્વારા ઉદ્દભવેલી સકારાત્મક અને નકારાત્મક એવી વિરોધી શક્તિઓ વચ્ચે સંઘર્ષ શરૂ થઈ જાય છે. આ સંઘર્ષમાં તમારી સુપ્ત તામસિક અને આસુરી પ્રવૃત્તિ તમારા માર્ગમાં અવરોધો ઉભા કરી શકે છે. આળસ, થોડીક સિદ્ધિમાંથી સંતોષ, શિથિલતા, ઈન્દ્રિય-સુખોની લાલસા વગેરે સક્રિય હોય જ છે. સંકલ્પ લેવાનો અર્થ જ છે કે આ અવરોધો વિશે જાણતા હોવા છતાં, સંકલ્પિત થવું. તેના ભયથી અટક્યા વગર નિર્દિષ્ટ માર્ગ પર આગળ વધતા રહેવું, દ્રઢ-વિશ્વાસ સાથે કે દિવ્ય-શક્તિઓ સહાયતા માટે સદૈવ તમારી સાથે છે, પરંતુ શરત એટલી કે તમે હિંમત હારીને બેસી ન જાઓ. જેમ સ્વામી વિવેકાનંદ પોતાના શિષ્ય આલાસિંગા પેરુમલને પત્રમાં લખ્યું હતું - “જ્યાં સુધી તને પોતાનામાં અને ભગવાનમાં વિશ્વાસ છે, તમને આગળ વધતા કોઈ રોકી શકશે નહીં.”